**Ο «Τρελαντώνης» έρχεται στη σκηνή**

**του Metropolitan: The Urban Theater**

**Από την Τρίτη 1 Νοεμβρίου και καθημερινά με παραστάσεις για τα σχολεία!**

Η **Παιδική Σκηνή Θεσσαλονίκης** έρχεται φέτος κοντά σας με ένα από τα πιο αγαπημένα και κλασσικά έργα της νεότερης ελληνικής λογοτεχνίας, τον «**Τρελαντώνη**» της Πηνελόπης Δέλτα. Από την **Τρίτη 1 Νοεμβρίου**, το νεότερο και πιο σύγχρονο θέατρο της πόλης μας, το **Metropolitan: The Urban Theater** θα υποδέχεται καθημερινά μαθητές και εκπαιδευτικούς όλων των βαθμίδων, ώστε να απολαύσουν ένα έργο που έχει τιμηθεί με το πρώτο βραβείο Ακαδημίας Αθηνών.

Ο «**Τρελαντώνης»** της **Πηνελόπης Δέλτα** σε θεατρική διασκευή της Αλεξάνδρας Γιαννοπούλου και σκηνοθεσία Ανδρονίκης Μαλακόζη, έρχεται να διασκεδάσει, να θυμίσει αλλά και να διδάξει μέσα από τις καλοκαιρινές διακοπές μιας παρέας παιδιών.

Με μουσική, τραγούδια και χορό, ο Τρελαντώνης, που δεν είναι άλλος από τον γνωστό Αντώνη Μπενάκη, παρέα με τις αδερφές του Αλεξάνδρα και Πουλουδιά -χαϊδευτικό της Πηνελόπης Δέλτα- και τον μικρό αδελφό του Αλέξανδρο, αναστατώνει την όμορφη γειτονιά της Καστέλας, όπου τα περίτεχνα σπίτια του αρχιτέκτονα Τσίλερ ενώνουν τη μεγαλοπρέπεια τους με την ταπεινή ομορφιά του γιασεμιού και της γαζίας. Σε μια άλλη εποχή, με άλλες συνήθειες, μα με την ίδια πάντα ζωντάνια στο παιχνίδι των παιδιών.

Σας περιμένουμε να περπατήσουμε μαζί αυτή τη γειτονιά και τις όμορφες ιστορίες της!

**ΤΑΥΤΟΤΗΤΑ ΠΑΡΑΣΤΑΣΗΣ:**

Σκηνοθεσία: Ανδρονίκη Μαλακόζη

Διασκευή – Στίχοι: Αλεξάνδρα Γιαννοπούλου

Μουσική: Χάρης Γκατζόφλιας

Χορογραφίες: Χρήστος Μυλωνάς

Φωτισμοί: Αντώνης Διρχαλίδης

Σκηνικά – Κοστούμια: Παιδική Σκηνή Θεσσαλονίκης

Διεύθυνση παραγωγής: Ιφιγένεια Δ. Μανώλα

**ΠΑΙΖΟΥΝ ΟΙ ΗΘΟΠΟΙΟΙ:**

Δέσποινα Βλάχου

Ελβίρα Θεμελή

Δήμητρα Θεοδουλίδου

Χρήστος Μυλωνάς

Βλάσσης Παπακωνσταντίνου

Μελίνα Ταχτσίδου

Κωνσταντίνος Τσώνης

**ΠΛΗΡΟΦΟΡΙΕΣ**

Διάρκεια: 80 λεπτά

Παραστάσεις: Καθημερινά στις 10:30 το πρωί

Θέατρο Metropolitan (Βασ. Όλγας 65 & Φλέμινγκ 2)

Τηλ. Επικοινωνίας: 2311 242731 & 6944 638637